JohanHeinsen/ENO huggingface dataset:
Odense Adresse-Contoirs Efterretninger, 1848-10-03
Odense. Ved det igaar i Kathedralskolens store Sal afholdte Prøvevalgsmode blev Afstemningens Resultat, at Adjunkt Kofoed=Hansen erholdt 25, Stiftsphysikus Dr. Kayser 17, Overretsprok. Larsen 59 og Overauditeur Paulsen 19 Stemmer. Endeel af de Tilstedeværende havde fjernet sig inden det kom til Afstemning. Ligesom Afstemningen foretoges i alphabetisk Orden efter Begyndelsesbogstaverne af Kandidaternes Navne, saaledes havde Kandidaterne ogsaa i samme Orden gjort Rede for deres politiske Tro. Hr. Kofoed=Hansen udtalte sig først i Almindelighed for demokratiske Principer og meente, at ikke alene Tiden uafviseligt førte dem med sig men at ogsaa de hos os stedfindende Forhold med Nødvendighed krævede deres Gjennemførelse i Forfatningen. Han omtalte dernæst Valgretten, som den første og naturligste politiske Rettighed og søgte at vise hvorledes Grundlaget for Forfatningen alene kunde blive sand folkelig og det demokratiske Hovedprincip Ligheden bevares, naar Valgretten blev udstrakt til enhver fuldmyndig Mand, af uplettet Rygte. Derpaa gik han over til at udvikle Lighedens Betydning og paapegede det, ligeoverfor hvilket Man maatte fordre Lighed nemlig alle de Goder og Velgierninger som det staaer i Statssamfundets Magt at yde, hvoraf følger Afskaffelse af Fødsels- og Standprivilegier med ligelig Fordeling af de Byrder, som Staten maa paalægge, saasom ligelig Beskatning og almindelig Værnepligt, hvilken sidste han dog vilde have forstaaet som lige Ret til i Krigstid at værne om Fædrelandet og i Fredstid som Almeenvæbning. For Pressefrihed erklærede han sig ubetinget, idet han i dette saavelsom i Forenings- eller Associationsfriheden saae de bedste Midler for Folket til at varetage sin Ret og hævde den grundlagde Frihed; dog meente han at der, hvad Foreningsfriheden angik, maatte kunne paalægges de Jndskrænkninger, som Hensyn til Samfundets Orden og Borgernes Sikkerhed krævede. De Spørgsmaal, som Adskillige hermed havde bragt i Forbindelse, nemlig om Religionsfrihed og Næringsfrihed, ansaae han ikke egentlig for herhen hørende og medens han maatte erklære sig for den første, forsaavidt en Religionsbekjendelses Sætninger ikke stode i Strid med de borgerlige Love havde han derimod ikke kunne vinde den Overbeviisning, at ubunden Næringsfrihed enten i Almindelighed eller efter vore særegne Forhold skulde være ønskelig eller nødvendig. Om de øvrige enkelte Punkter Forfatningen vedkommende meente Taleren ikke at Man med nogen Følge kunde udtale sig, saalænge Forfatningsudkastet ikke forelaae ligesom han heller ikke troede, at disse ligefrem kunde vise en Kandidats Anskuelser; thi Man kunde - tilføiede han - være lige oprigtig Demokrat, hvad enten Man hyldede f. E. Eet= eller Tokammersystemet. Han erklærede imidlertid sin Tilbøielighed for det sidste som det, der efter hans Formening ydede den største Garanti for Frihedens og Forfatningens rolige Bestaaen og gav en større Betryggelse for, at ikke een Samfundsklasse fik en utilbørlig Overvægt paa de andres Bekostning. Jmidlertid erklærede han sig tillige paa det Bestemteste mod ethvert aristokratisk Elements Jndblanding i Folkerepræsentationen.
Odense Adresse-Contoirs Efterretninger, 1848-10-03
Dr. Kayser, som dog ikke agter at stille sig ved det endelige Valg, erklærede sig for et konstitutionelt Monarki med demokratisk Grundlag; den nærværende Valglov ønskede han i det væsentlige bibeholdt; han erklærede sig for Tokammersystemet, dog uden at der indblandedes et aristokratisk Element, ligeledes for det absolut Veto; han yndede Tale, Presse- og Foreningsfrihed, dog med saadanne Baand, at den lovlige Orden ikke forstyrredes: han meente, at Man gjennem Overgange maatte arbeide hen paa Næringsfrihed og at Rettigheder og Byrder burde ligeligen fordeles. (Sluttes.) Vi have erholdt Børsen." for i Fredags. J Frankfurterforsamlingens Møde den 26 Septbr. svarede Rigsminister v. Schmerling paa nogle Jnterpellationer angaaende Vaabenstilstanden, at Ministeriet, efterat Beslutningen af 16de var fattet, havde anbefalet Syndikus Banks til Rigsforstanderen for at denne skulde afsende ham til Kjøbenhavn i den Hensigt, at har skulde overbringe Notificationen om Centralmagten og gjøre de behørige Skridt til Udførelse af den d. 16de tagne Beslutning. Tillige var den Deputerede Sted mann afsendt til Rendsborg for der i Centralmagtens Navn at hjelpe til at udføre de fattede Beslutninger. Forresten stod Ministeriet fast ved at bringe Beslutningen af 16 Septbr. til Udførelse, hvorved det sikkert kunde regne paa de venskabeligsindede Magters Hjelp, Jmmediatkommissionen kunde ikke anerkjendes af Centralmagten, da den anmeldte sig som udnævnt at den danske Krone. Robert Blum stillede ved samme Leilighed et Andragende om at forkaste Vaabenstilstanden, men Forsamlingen erklærede det for ikke paatrængende. Ogsaa i Berlin er Ministeriet bleven interpelleret angaaende Vaabenstilstanden; det opsatte sit Svar til igaar. Jmidlertid meldes, at Stedmann er ankommen til Berlin, hvor han i Forening med Grev Dönhoff og Kammerherre Reedz afhandler hvad der skal foretages i Anledning af Vaabenstilstanden. Ogsaa Francke og Banks berettes at være i Berlin. -
Odense Adresse-Contoirs Efterretninger, 1848-10-03
Keiseren af Østerrig har udstedt et Manifest, hvorved Kroaterne og Ungarerne paalægges at ophøre med alle Fjendtligheder; Feltmarschal Grev v. Lamberg er bleven udnævnt til Overkommandeur over alle kroatiske og ungarske Tropper. - Struves Nederlag ved Stau fen efter en haardnakket Fægtning stadfæster sig; over 100 Fanger ere indbragte til Freiburg, dog synes det, at Struve selv er undkommen; hans Skarer have adspredt sig og forfølges. - Louis Bonaparte har den 26de virkelig indtaget sit Sæde i den franske Nationalforsamling; efterat Forsamlingens PræsidenMarrast havde proklameret ham som Folkerepræsentant, oplæste han en ubetydelig Tale. Ogsaa Raspail, hvis Valg anerkjendtes, proclameredes som Folkerepræsentant, men da Marrast derpaa androg paa at sætte den Valgte under Anklage samt erklære ham for Arrestant, antoges begge Deele. - J Berlin havde Man indtil den 28 Septbr. havt 1689 Choleratilfælde, hvoraf 1000 havde ført til Døden; 394 Patienter vare endnu under Lægebehandling; den sidste Dag havde viis, sig 12 nye Tilfælde. - En fra Als tilbagevendt Reisende fremkommer i "Borsenh." med den uhyre Løgn, at Stemningen paa denne Øe er aldeles tydsk.
Odense Adresse-Contoirs Efterretninger, 1848-10-03
Reisende over Storebelt fra d. 28 Septbr. til 2 Octbr. Fra Fyen til Sielland: Capit. v. Muxhol; Commandeur, Fischer, Mad. Plakadin; Jfr. Steenballe, Dhrr. LütjenRandbøl. Clason, Lorenzen og Federspiel; Lieuten. v. Ram busch; Forv. Knudsen, Jfr. H. og N. Sidenius; Grev Reventlov, Pastor Brøchner; Kamberre Juul, Kjøbmændene Schmidt og Michelsen; Dyrlæge Haagensen med Kone og 2 Børn; Hr. West- Jfr. Syberg og Forbech; Mad. Jacobsen; Handelsreisende P. Jensen. Fra Sielland til Fyen, Pastor Hertel; Doctor Schou Lieutn. v. Wedege og v. Glud; Rasmus Hansen, Madd. Petersen, Kjerkegaard og Barfoed med Datter; Controlleur Styrup, Jfr. Baadstrup, Dhrr. Redelin, Fog, Møller, Hansen, Ahlstrøm, Lillienschjold, Olsen og Bech.
Odense Adresse-Contoirs Efterretninger, 1848-10-03
Dødsfald. Grosserer J. H. Brandt, 35 Aar; FabrikanP. C. Deichmann, 53 Aar; Kammerraad Lunddahls Enke C. A. f. Rye, 63 Aar; Enkebispinde M. P. Hjort, f. Schjørring, 72 Aar. Alle i Kbhavn. - Provst i Slagelse Herred, G. Gise Salicath, Sognepræst i Stillinge; Agent J. G. Galster, i Nørresundby, 72 Aar; Vognmand Brochs Hustru, M. f. Nielsen, i Randers, 34 Aar; Regimentsdyrlæge J. G. Hildach, i Horsens, 67 Aar, Jfr. J. M. Pullich, paa Nøisomhed pr. Helsingør, 29 Aar, forhenv. Kapit. i Livjæger korpset. A. M. Topp, paa Glasfabrikken Frederikshald i Hertugdømmet Slesvig, 66 Aar; M. Aabel, f. Lund, i Sæby Mølle, 31 Aar, Provst N. R. Høvring, i Colind pr. Randers, 72 Aar, Jfr. A. L. Stabell, i Randers, 28 Aar; Enke mad. R. Buch, f. Hougaard, i Randers, 78 Aar; C. Lundsgaard Bisted, i Olholm pr. Veile, 75 Aar. D. S. Grarup, f. Frost, i Aarhuus, 49 Aar, Kjøbmand Hvilsom Enke, Cl. Myhre f. From, i Restrup pr. Aalborg, 73 Aar; Prokurator J. Schougaard, i Riissmølle pr. Randers, 54 Aar; C. Riisbrich, f Bjerregaard, i Randers, 28 Aar; A. C. Rasmussen, f. Carlstrøm, i Ballen paa Samsø. Confirmerede i Odense den 1 October: i St. Knuds Kirke(St. Knuds Sogn) 28 Drenge og 31 Piger; i St. Hans Kirke 15 Drenge og 12 Piger.
Odense Adresse-Contoirs Efterretninger, 1848-10-03
AVERTISSEMENTS. Fraværende Slægt og Venner bringes herved det sørgelige Budskab, at det behagede det alvise Forsyn Løverdagen den 23 d. M., efter 20 Dages Sygeleie af Brystbetændelse og flere Aars tiltagende Svaghed, at bortkalde min kjære Mand, Teglmester H. H. Bøisen, ved Jllev fra hans jordiske til et bedre Liv, i sit 62de Aars Alder. Stedse skal hans Minde bevares i vor Midte. Jllev den 24de September 1848. M. M. Bøisen, Paa egne og Sødskendes Vegne født Jeppesen. P. A. Bøisen.
Odense Adresse-Contoirs Efterretninger, 1848-10-03
J den Hempelske Boghandel modtages fremdeles Subskription paa: Norge fremstillet i Tegninger.
Odense Adresse-Contoirs Efterretninger, 1848-10-03
Prøver af dette saa smukt udstyrede og meget interessante Værk forefindes i Bogladen til behageligt Eftersyn.
Odense Adresse-Contoirs Efterretninger, 1848-10-03
J Anledning Hs. Majestæts Fødsels NB. dag vil et Festmaaltid blive arrangeret i Odense Klubs Locale, det man haaber dertil at erholde, næstkommende Fredag den 6 October, Eftermiddag Kl. 3, og hvortil ærede Medborgere af alle Stænder indbydes. Paa en hos Klubværten henlagt Liste, der oplyser det nærmere og Festen, ville Deeltagerne behage at tegne sig, senest Torsdag Aften. Odense den 3 Octbr. 18448. Bestyrelsen.
Odense Adresse-Contoirs Efterretninger, 1848-10-03
Udpantning. for resterende Communeafgifter af Odense Kjøbstad for Juli Qvartal d. A. foretages Onsdagen den 4 October førstkommende og paafølgende Dage, hvilket herved i Overeensstemmelse med Forordningen af 2 Juni 1830 bekjendtgjøres til Restancedragernes Underretning, med Tilføiende, at Pantegodset saavel for disse som for de ældre Restancer strax vil blive medtaget, saafremt samme ikke inden ovenanførte Tid ere indbetalte til vedkommende Oppebørselsbetjent. Odense Byfogedcontoir den 26 Septbr. 1848. G. Klauman.
Odense Adresse-Contoirs Efterretninger, 1848-10-03
Fyens Stifts landoeconomiske Selskabs Bestyrelse indbydes til et Møde Løverdagen, den 7 October Kl. 10 Formiddag hos Gjæstgiver Strøm. N. C. Hofmann (Bang).
Odense Adresse-Contoirs Efterretninger, 1848-10-03
En lille mørkebruun Hoppe, med Stjørn og noget Hvidt paa de 3 Been, er Natten mellem Søndag og Mandag bortkommen paa Marken for dens Eier Hans Nielsen i Elmelund, hvor den bedes afleveret mod Erlæggelse af Opbringerpenge.
Odense Adresse-Contoirs Efterretninger, 1848-10-03
Et Stykke Jern paa circa 10 Pund er funden paa Veien mellem Slukefter og Karenhuus, og kan af Eieren afhentes i Lumby Lykkehuus hos Jens Andersen.
Odense Adresse-Contoirs Efterretninger, 1848-10-03
Ved Frorup Skole er, formedelst indtruffen Vacance, en interimistisk Ansættelse for en Seminarist eller et andet dannet Menneske, som kan forevise gode Anbefalinger. Man behage snarest muligt at henvende sig til Sogneforstanderskabet i Frørup pr. Nyborg eller Undertegnede. H. Laub, Capellan i Frørup.
Odense Adresse-Contoirs Efterretninger, 1848-10-03
Af Umyndiges Midler under Stamhuset Hellerups Overformynderi kan strax erholdes til Laans 200 Rbd., imod god og anordningsmæssig Sikkerhed. Hellerup den 20 Septbr. 1818. Plesner.
Odense Adresse-Contoirs Efterretninger, 1848-10-03
Mod anordningsmæssig Sikkerhed haves til Udlaan af Umyndiges Midler under Stamhuset Thorsengs Overformynderie 719 Rbd. 28 s., hvoraf de 137 Rbd. 1 Mk. 5 s., strax ere at erholde, og Resten 582 Rbd. 17 s. i næstkommende 11 December Termin. Svendborg den 19 Septbr. 1818. M. J. Pasbjerg. Fyens Disconto Casse. Det Contant Actierne for Regnskabsaaret 1 Juli 1847 til 30 Juni 1848 tilkommende Udbytte. af 6 1/2 pCt. udbetales, med Fradrag af Halvdelen, af den paabudne Krigsskat, paa Institutets Contoir paa Flakhaugen,
Odense Adresse-Contoirs Efterretninger, 1848-10-03
Fredagden den 6 October. Løverdagen den 7 dito Mandagen den 9 dito om Formiddagen fra Kl. 11 til 1 og siden hver Løverdag fra Kl. 12 til 2 og ikke til anden Tid. Til Veile. Directionen. afgaaer Skipper C. Madsen imorgen, Onsdag, og medtager Fragtgods. Man melder sig ved Bassinet, Ny Bog- og Fapirhandel, i Kolding.
Odense Adresse-Contoirs Efterretninger, 1848-10-03
Efter at jeg i en Række af otte Aar har været Medhjælper i en af Hovedstadens største Boglader, hvor jeg har havt fortrinlig Leilighed til at gjøre mig bekjendt saavel med den nyere som ældre Litteratur, tillader jeg mig at anbefale den af mig etablerede Bog, Papir- og Musikhandel, Hjörnet af Söndergade og Rendebanen, til Publicums Opmærksomhed. Foruden alle Skolebøger vil jeg stedse være forsynet med den nyeste saavel indenlandske som udenlandske Litteratur, og hvad der ikke maatte forefindes strax, forskrives øieblikkelig. Endvidere forefindes alleSlags Atlasser, Landkort, Kobbere, Lithographier, Skrivebøger Contrabøger, Lommebøger, etc., Staalpenne, Tegnebestik, samt alle til Skriv og Tegnematerialier henhørende Gjenstande, til behageligt Udvalg. J. L. E. Salling, Cand. philos.
Odense Adresse-Contoirs Efterretninger, 1848-10-03
Ægte engelsk Gigtpapir er nylig modtaget og faaes i den Sæde=Rug, første Aars Avl efter ægte Provstie, faaes i Assens hos Sengefær, Frictions=Svovlstikker. M. J. Brandt. meget gode og i flere Sorter, er igjen at faae hos J. H. Wecke. a 1 Rbd. pr. Gros faaes hos S. Brummer, Odense Vestergade No. 262.
Odense Adresse-Contoirs Efterretninger, 1848-10-03
Onsdagen den 4 Octbr. førstk., Eftermiddag Kl. 2 bliver i Stadens Raadhuus afholdt offentlig Licitation eller Auction over Udførelsen af Feieskaarnet af Byens Gader i et Aar, og bemærkes til Lysthavendes Efterretning, at den 9de Post i Conditionerne, hvorefter Entrepreneurerne tillige skulle udføre Jis og Snee af Gaderne, herefter bortfalder. Odense Auctionscontoir den 30 Septbr. 1818. Ch. Estrup.
Odense Adresse-Contoirs Efterretninger, 1848-10-03
Mandagen den 9 Octbr. førstk. Formiddag Kl. 9 bliver i Brændeviinsbrænder Rhoeds Enkes Gaard Nr. 49 paa Overgade afholdt Auction over Meubler og Effecter, saasom: 1 Mahognie Sopha med Krølhaar og Fjedre, 1 dito Divansbord, nogle ditto Læhnestole, en ditto Comode, et Taffeluhr med Glasuppel, Spilleborde, Stole, et Jernsengested og Sengeklæder, Porcellain og Glas samt endeel gode Bøger og Landkort m. m., tilhørende Kammerjunker Premierlieutenant v. Buchwald. Det bemærkes, at Varerne kan tages i Øiesyn Dagen forinden Auctionen. Odense Auctionscontoir den 26 Septbr. 1848.
Odense Adresse-Contoirs Efterretninger, 1848-10-03
Fyens Stiftavis, redigeres af N. Seedorff, Ch. Estrup. udgives i Odense Eie Gange ugentlig. Trykt med Hurtigpresse.
Odense Adresse-Contoirs Efterretninger, 1848-10-03
Hempelske Papirhandel.
Odense Adresse-Contoirs Efterretninger, 1848-10-04
udlandet. Jtalien. Efterretningen om at Kongen af Sardinien skulde have frasagt sig Tronen har ikke bekræftet sig. Tydskland. J Hamborg er Man meget vred over at Steen Bille med sin Blokadeeskadre uden Omstændigheder har taget Station paa Elben, da den fremrykkende Aarstid har gjort den tidligere Station mindre sikker, og han endnu ikke har erholdt befaling til at vende hjem igjen.
Odense Adresse-Contoirs Efterretninger, 1848-10-04
Fædrelandet. Blandinger. Dampskibet Waldemar afgik 4 Løverdags fra Kjøbenhavn til Wismar.
Odense Adresse-Contoirs Efterretninger, 1848-10-04
Den saakaldte provisoriske Regjering i Rendsborg, har bekjendtgjort, at Breve og Aviser til og fra Danmark atter ville blive modtagne paa samtlige Postkontoirer, men da ingen direkte Forbindelse endnu er mellem Hertugdømmerne og Grændsen, saa skulle samtlige Postsendinger foreløbigt befordres over Lübeck.
Odense Adresse-Contoirs Efterretninger, 1848-10-04
- Om Agent Jensens Skonnert Kronos" er det ved Kriminal- og Politiretten bleven oplyst, at den ikke har tonet tydsk Flag ved at seile ud af Flensborg Fjord, hvorimod den har havt et saadant dog ikke færdigsyet Flag ombord, da Toldvæsenet i Flensborg havde nægtet at udklarere Skibet, med mindre det kunde forevise et tydsk Flag. Ved Jndseilingen paa Kjøbenhavns Rhed tonede Skonnerten dansk Flag, hvoraf det havde 3 Stykker ombord.
Odense Adresse-Contoirs Efterretninger, 1848-10-04
Museet for nordiske Oldsager har blandt andet havt følgende Tilvæxt: Erholdt ved Pastor Gedde, Sognepræst til Lindelse paa Langeland, en aaben Sølv ring af Størrelse som en Haandledsring, paa Ydersiden prydet med indslaaede Stifter. Finderen, en Bondedreng, erholdt Værdien udbetalt med 7 Rbd.
Odense Adresse-Contoirs Efterretninger, 1848-10-04
De to første Nyheder i denne Theatersaison: Et brillant Parti og Et Sørgehuus, fik i Tirsdags en bedrøvelig Ende. Det første blev udhysset, det Andet udpebet, Altsammen paa een Aften. De Spillende mødte pligtskyldigst i Sørgekapper, for at følge de Afdøde til Jorden; vi haabe, der er ingen sørgende Enke. (Flyst.)
Odense Adresse-Contoirs Efterretninger, 1848-10-04
Thorvaldsens Museum besøges daglig af omtrent 1500 Mennesker og Antallet af dem, der vente udenfor den Dør paa Museet, hvor Adgangskort udgives til den følgende Dag, er stedse i Tiltagende; Mange maae gaae bort med uforrettet Sag. I Kjøbenhavn har 4 s. Subskriptionen i Ugen til den 23 Septbr. indbragt c. 1650 Rbd. Generalkasssereren modtog Jndbetalinger fra 8 Subskriptioner i Provindserne, deriblandt 80 Rbd. fra Steenstrup Sogn, pr. Svendborg, foruden i extraordinaire Gaver c. 1800 Rbd. Efter Fradrag af 750 Rbd. til Ugens Understøttelse havde Centralkommitteen til Forretning i Banken, indestaaende c. 65,000 Rbd., hvorhos i Obligationer og andre Effekter havdes 1350 Rbd.
Odense Adresse-Contoirs Efterretninger, 1848-10-04
- Jmellem Kjøbenhavn og Roeskilde er i Ugen til den 30 Septbr. pr. Jernbane befordret 4817 Personer. og Jndtægten for Personfreqvensen har været 2,066 Rbd. 95 s., for Godstransporten 410 Rbd. 75 s. -
Odense Adresse-Contoirs Efterretninger, 1848-10-04
Fra 1 Januar til 30 Septbr. er der befordret 226, 197 Personer, og Jndtægten for Personfreqvensen har været 86,763 Rbd. 67 s., for Godstransporten 17,664 Rbd. 93 s.
Odense Adresse-Contoirs Efterretninger, 1848-10-04
Paa det den 27 Sept. i Viborg afholdte Marked, vare Priserne ialmindelighed for gode 3 a 4 aars Stude, 116130 Rbd. Parret, mindre gode 90 100 Rbd. For Kælve=Køer betaltes fra 2330 Rbd. - Paa Korn- og Fedevarer vare Priserne: Rug 21 a 22 Mk., Byg 17 a 18 Mk., Havre 8 a 9 Mk. og Kartofler 7 Mk. Tdn. Bønderoste 9 a 10 Mk., Meieri-dito 8 Mk. pr. Lpd. Smør 22 a 24 s. Pd., Æg 18 s. Snesen. Gjæs, levende, 5 a 6 Mk. Stk.
Odense Adresse-Contoirs Efterretninger, 1848-10-04
Kopulerede i Randers, Kjøbmand St. Hasselbalch og Jfr. C. M. Hage.
Odense Adresse-Contoirs Efterretninger, 1848-10-04
Efterat Ovenstaaende var nedskrevet, erfare vi, at Dhrr. Kofoed=Hansen og Paulsen have trukket sig tilbage som Valgkandidater i Anledning af at Dr. Paludan-Müller stiller sig efter Opfordring, saa at Kandidaternes Antal nu er reduceret til 2, nemlig Dhrr. Larsen og Paludan-Müller.
Odense Adresse-Contoirs Efterretninger, 1848-10-04
Paa det igaar afholdte Marked kostede Smør i Fjerdinger 13 a 14 Rbd., i Halvottinger 21 a 23 Mk., røget Flæsk 22 a 24 Mk. pr. Lpd., Sæderug 25 a 26 Mk. pr. Td., Boghvedegryn 7 Mk., Byggryn 5 Mk. 12 s. pr. Skjeppe, Ost 8 a 9 s. Pundet, Æg 2 Mk. Snesen.
Odense Adresse-Contoirs Efterretninger, 1848-10-04
(Dagsposten.) Hs. Maj. har allernaadigst udnævnt Physikus for Fyens Stift, Dr. med. C. J. Kayser, til Prof. extraord. i Statistik og Statsøkonomi ved Kjøbenhavns Universitet.
Odense Adresse-Contoirs Efterretninger, 1848-10-04
Børsenh." for 30 Septbr. melder intet vigtigt Nyt fra Hertugdømmerne. Stedmann skal den 29de være ankommen til Rendsborg. - Struve er som Fange bragt til Freiburg. - Den franske Nationalforsamling har antaget Eetkammersystemet.
Odense Adresse-Contoirs Efterretninger, 1848-10-04
(Meddeelt). Nedenstaaende Opfordring. blev igaar Aftes, forsynet med 112 Underskrifter, overrakt Hr. Overlærer Dr. Paludan=Müller: "Høistærede! Det er formeentlig en billig Fordring til den Valgkandidat, som ønsker at stille sig i en Kjøbstad, at han vil varetage Kjøbstædernes Jnteresser i det Hele taget, og navnlig specielt den talrige Haandværkerklasses Tarv. Vi have Grund til at troe at De, Hr. Paludan=Müller, hvem vi kjende fra Deres mangeaarige Virken i vor Stad, og hvis Taler og Anskuelse, vi i det ovennævnte Anliggende med Glæde have hørt, at De vil være den rette Mand for os som Valgkandidat til den forestaaende Rigsforsamling. Vi nedentegnede Vælgere heraf Byen tage os derfor den Frihed, at henvende os til Dem med den Bøn, at De vil opfylde vort Ønske, at stille Dem som Valgkandidat for vor Kommune, hvilket Ønske vi forhaabentlig deele med mangfoldige Andre, og hvorpaa en tidligere til Dem stillet Opfordring i en talrig Forsamling udentvivl er det bedste Beviis.
Odense Adresse-Contoirs Efterretninger, 1848-10-04
Ledige Embeder. Allesø og Næsbyhovedbroby Sognekald i Fyens Stift. Ny Ansættelse 268 Rbd. - Seiling og Sinding Sognekald i Aarhuus Stift. Ny Ansættelse 169 Rbd.
Odense Adresse-Contoirs Efterretninger, 1848-10-04
- Harboøre og Engberg Sognekald i Ribe Stift. Ny Ansættelse 236 Rbd. Dette Kald er allern. forundt særdeles Lettelse i Skatter. - Samtlige disse Præstekald ere opslaaede vacante den 30 Septbr.
Odense Adresse-Contoirs Efterretninger, 1848-10-04
Ind- og udklarerede Skibe ved Odense Toldkammer, Jndgaaede: den 30 Septbr., C. Jensen af Odense, fra Samsø, Jagten Speculationen med Korn. K. R. Fischer af Odense, fra Sams, Sluppen den unge Hans med Korn; den 2 Octbr., C. Madsen af og fra Veile, Jagten Havfruen med Stykgods. M. Andersen af Kragnitz, fra Korsør, Jagten der gjenfødte Haab med Korn, P. Holm af og fra Fredericia, Jagten Karen Johanne med Korn, R. C. Christensen af og fra Faaborg, Jagten Petrine Emilie med Oliekager; C. Sørensen af og fra Sames. Baaden Soloven med Kartofler og Smør, den 3die J. Nielsen af Odense, fra Kjøbenhavn, Jagten Johanne Marie med Stykgods; M. Jacobsen af og fra Kjøbenhavn, Briggen Fortuna med Rug til Udførsel; J. C. Anderschou af Odense, fra Bogense, Jagten Magdalene med Korn, den 4de. C. F. Nielsen af Odense, fra Nyborg, Jagten Lykkens Prøve med Korn.
Odense Adresse-Contoirs Efterretninger, 1848-10-04
Udgaaede: den 30 Septbr., J. Andersen af Tvedestrand, til Norge, Sluppen Haabet med Korn og Smør, P. Neander af Ærøeskjøbing, til Norge, Jagten Salome Cathrine med Korn; J. Hansen af Svendborg, til Nestved, Jagten den første Prøve, ballastet; G. Mattson af Fiskebekskihl, til Norge, Slup Johan August med Korn; den 2 Octbr., J. Hoffmann af og til Faaborg, Jagten de 2 Venner, ballastet: P. Holm af Fredericia, til Middelfart, Jagten Karen Johanne, ballastet: R. E. Christensen af og til Faaborg, Jagten Petrine Emilie, ballastet; den 3die, L. P. Olsson af og til Halmstad, Sluppen Carl Johan, ballastet; P. Lund af Kullen, til Halmstad, Jagten Eugenia, ballastet: den 4de, H. J. Hansen af Horsens, til Engelland, Jagten L. N. Hvidt med Oliekager og Raps; J. A. Møllmann af og til Rudkjøbing, Jagten Anne Margrethe, ballastet.
Odense Adresse-Contoirs Efterretninger, 1848-10-04
AVERTISSEMENTS. Nylig er udkommet: Mechanisk Physik til Brug ved Skoleunderviisningen. Ved Georg Silfverberg. 1 Rbd. 12 s. indb. Faaes i den Hempelske Boghandel.
Odense Adresse-Contoirs Efterretninger, 1848-10-04
Til trængende Søfolks Familier er endvidere indkommet: fra Capt. Rode 2 Rbd., som med tidligere anmeldte 444 Rbd. 2 Mk. udgjør 446 Rbd. 2 Mk. - J afvigte Maaned er til 15 forskjellige Familier udbetalt 54 Rbd. og i de 6 Maaneder, Committeen har været i Virksomhed, har den givne Understøttelse andraget ialt 343 Rbd. 8 s., hvorefter endnu haves i Behold 103 Rbd. 1 Mk. 8 s. Odense den 4 October 1848. P. Richardt. H. C. Nielsen. R. Holbeck.
Odense Adresse-Contoirs Efterretninger, 1848-10-04
Forretningerne som Hovedkasserer ved FireSkillings-Subskriptionen har jeg nu igjen overtaget. Odense den 4 October 1843. Wegener.
Odense Adresse-Contoirs Efterretninger, 1848-10-04
Jntendanturens Contoir er flyttet til Vestergade i Hr. Kammerraad Hillerups nye Gaard.